
Nr.71721/18.06.2025
REFERAT DE APROBARE
la proiectul de hotărâre privind  modificarea statului de funcții al Aparatului de specialitate al Primarului Municipiului Alba Iulia, începând cu 1 iulie 2025
I. Expunere de motive

Proiectul de act administrativ inițiat vizează modificarea statului de funcții al Aparatului de specialitate al Primarului Municipiului Alba Iulia, începând cu 1 iulie 2025, întocmit pe baza propunerilor formulate de către conducătorii structurilor organizatorice.
II. Descrierea situaţiei actuale

Având în vedere structura Direcției Venituri din Aparatul de specialitate al Primarului Municipiului Alba Iulia, aprobat prin HCL nr. 11/2024, ca urmare a reorganizării, începând cu data de 1 martie 2024, se consideră oportune actualizarea acestora în baza referatului formulat de către conducătorul direcției, care propune următoarele modificări, prevăzute în anexa la prezenta hotărâre:
·  Funcția publică de execuție vacantă de consilier, studii S, clasa I, grad profesional superior din Serviciul constatare, impunere persoane fizice, caserie și registratură din cadrul Direcției Venituri, aflată în Aparatul de specialitate al Primarului Municipiului Alba Iulia, se transfomă în funcția publică de execuție vacantă de consilier, studii S, clasa I, grad profesional principal. 
III. Baza legală
Art. 129 alin. (2) lit. „a”, alin. (3) lit. „c”, art. 409 din OUG nr. 57/2019 privind Codul administrativ, cu modificările și completările ulterioare;

Ordinul nr. 81/2025 privind stabilirea numărului maxim de posturi pentru anul 2025, emis de Instituția Prefectului județului Alba; 

HCL nr. 89/2025 privind aprobarea bugetului general de venituri şi cheltuieli pe anul 2025. 
Având în vedere cele expuse, în temeiul art. 136 alin. (1) din OUG nr. 57/2019 privind Codul administrativ, potrivit căruia proiectele de hotărâri pot fi iniţiate de primar, de consilierii locali sau de cetăţeni, iar elaborarea acestora se face de cei care le propun, cu sprijinul secretarului general al unităţii/subdiviziunii administrativ-teritoriale şi al compartimentelor de resort din cadrul aparatului de specialitate al primarului, în condiţiile legii, iniţiez prezentul proiect de hotărâre.
Primar,

Pleșa Gabriel-Codru

